ལོ་བདུན་བརྒྱད་སྔོན་གྱི་དབྱར་ཁ་ཞིག་ལ།རོང་ཐར་གྱི་ཨ་ཕས་ང་རང་གྲོང་ཚོ་ནས་ཐོན་དུས་སྐྱེལ་མ་བྱེད་པའི་རྣམ་པ་དེ་དུས་ད་ལྟ་ཡང་ངའི་བློ་ངོར་ན་གསལ་བོར་འདུགདེ་ནི་གོམ་པ་སྤོས་མ་ཐག་ལུས་ནས་རྔུལ་ནག་ཐོན་པའི་ཉིན་གུང་ཞིག་རེད།མཚམས་ལ་རེར་ང་ཚོས་ལམ་འགྲམ་ནས་གྲོང་མི་ཁ་ཤས་ཀྱིས་རེ་ཐག་ཆད་པའི་ངང་འབྲུ་བཏབ་རྗེས།དགོས་མེད་དུ་སྐྱེས་པའི་གྲོ་མྱུག་དག་བཀོག་པ་དང་།ཁྱིམ་དུ་ཁྱེར་ནས་སྒོ་ཕྱུགས་ལ་སྟེར་འདོད་བྱེད་པ་མཐོང་བྱུང་།རྒྱལ་བོ་བཀྲ་ཤིས་ཀྱིས་ཞིང་ནང་གི་གྲོ་མྱུག་སྐམ་པོ་ལ་བལྟ་བཞིན་རེ་ཐག་ཆད་པའི་ངང་བཤད་རྒྱུར།གལ་ཏེ་ད་དུང་ཆར་མ་བབས་པའམ་རྫ་མགོའི་ཆུ་མར་འདྲེན་མ་ཐུབ་ཚེ་ད་ལོ་ཡང་འབྲུ་རྡོག་གཅིག་ཀྱང་བསྡུ་མ་ཐུབ་པ་རེདཟེར།